Zmluva

***o zriadení vecného bremena***

uzavretá podľa § 151n a nasl. Obč.zák.č. 40/1964 Zb. v znení neskorších zmien a doplnkov

medzi zmluvnými stranami:

**Jaroslav Malček, rod. Malček**

**nar:**

**r.č.**

**bytom: Stožok 363/30, 962 12 Stožok**

**občan SR**

**a manželka:**

**Jarmila Malčeková, rod. Gregáňová**

**nar.: 04.05.1978**

**r.č. : 785504/8278**

**bytom: Stožok 363/30, 962 12 Stožok**

**občan SR**

 (ako oprávnení z vecného bremena)

a

**Obec Stožok**

**IČO: 00320293**

**sídlo: Stožok 47, 962 12 Stožok**

**zastúpená: Bc. Darina Petrincová – starostka obce**

 (ako povinný z vecného bremena)

uzavretá za nasledovných podmienok:

**I.**

1. **Obec Stožok ako povinný z vecného bremena**  je výlučným vlastníkom nehnuteľnosti, a to pozemkov, v podiele 1/1-ina, nachádzajúcich sa v **k.ú. Stožok**, zapísaných na **LV č. 2542**, vedenom na Okresnom úrade Detva, katastrálny odbor, a to:

* **KNC - parc.č. 2535, ostatná plocha, o výmere 603 m2,**
* **KNC - parc.č. 2560, ostatná plocha, o výmere 1668 m2,**
* **KNC - parc.č. 2605, ostatná plocha, o výmere 5754 m2,**
1. **Jaroslav Malček a Jarmila Malčeková ako oprávnení z vecného bremena** sú vlastníkmi v režime BSM nehnuteľnosti, a to pozemku, v podiele 1/1-ina, nachádzajúceho sa v **k.ú. Stožok**, zapísanom na **LV č. 2989**, vedenom na Okresnom úrade Detva, katastrálny odbor, a to:

* **KNC - parc.č. 2539, orná pôda, o výmere 1137 m2,**

na ktorom hodlajú realizovať výstavbu rodinného domu a za týmto účelom majú záujem na pozemkoch vo vlastníctve Obce Stožok, uvedených v článku I. ods. 1 tejto zmluvy vybudovať inžinierske siete – elektrické vedenie na elektrickú prípojku (ďalej len inžinierske siete) .

**II.**

1.) Na základe tejto zmluvy povinný z vecného bremena, ako výlučný vlastník pozemkov špecifikovaných v článku I.. ods. 1.) tejto zmluvy **zriaďuje** v prospech oprávnených z vecného bremena **časovo neobmedzené právo vecného bremena, ako vecného bremena spočívajúceho v práve uloženia inžinierskych sietí a v práve prístupu k inžinierskym sieťam za účelom údržby a opráv na pozemkoch špecifikovaných v článku I. ods. 1.) tejto zmluvy** , **v rozsahu vyznačenom Geometrickým plánom č. 36875490-21/2019 zo dňa 24.4.2019 , vypracovaným vyhotoviteľom Peter Kokles , overeným Okresným úradom Detva, katastrálny odbor, pod číslom G1-162/2019, dňa 7.5.2019** , ktorý tvorí neoddeliteľnú súčasť tejto zmluvy.

1. Vecné bremeno sa zriaďuje v prospech oprávnených z vecného bremena ako vlastníkov pozemku **KNC - parc.č. 2539, orná pôda, o výmere 1137 m2,** uvedeného v článku I. ods. 2 tejto zmluvy, pričom vecné bremeno zriadené touto zmluvou má vecnoprávnu povahu, je spojené s vlastníctvom nehnuteľnosti uvedenej v článku I. ods. 2 tejto zmluvy, t.j. pôsobí in rem.
2. Povinný z vecného bremena ako výlučný vlastník pozemkov špecifikovaných v článku I. ods. 1.) tejto zmluvy sa zaväzuje nebudovať stavby, neumiestňovať zariadenia na tomto pozemku v ochrannom pásme 1,5 m od inžinierskych sietí s výnimkou rozširovania cestnej komunikácie.
3. Oprávnení z vecného bremena práva z predmetného vecného bremena prijímajú a povinný z vecného bremena sa zaväzuje toto právo strpieť a zdržať sa konaní podľa článku II. ods.3 tejto zmluvy.

**III.**

1. Zmluvné strany sa dohodli, že vecné bremeno podľa čl. II. tejto zmluvy sa zriaďuje bezodplatne.

**IV.**

1. Ak oprávnení z vecného bremena pri výkone oprávnení podľa tejto zmluvy spôsobia povinnému škodu, sú povinní takto vzniknutú škodu odstrániť na vlastné náklady uvedením do pôvodného stavu.
2. Za škody na majetku povinného z vecného bremena, ktoré vzniknú pri výkone oprávnení oprávneného z vecného bremena porušením povinností, ku ktorým sa povinný zaviazal v článku II. ods. 3. tejto zmluvy, oprávnení z vecného bremena nenesú zodpovednosť.

**V.**

1. Vecnoprávne účinky práva vecného bremena podľa tejto zmluvy nastanú dňom právoplatnosti rozhodnutia príslušného orgánu o povolení vkladu vecného bremena do katastra nehnuteľností.
2. Zmluvné strany sa dohodli na tom, že návrh na vklad vecného bremena do katastra nehnuteľností podajú oprávnení z vecného bremena, pričom títo znášajú všetky náklady spojené so zriadením predmetného vecného bremena.
3. Zmluvné strany berú na vedomie, že od tejto zmluvy nie je možné jednostranne odstúpiť a zmeny tejto zmluvy možno robiť len formou písomných dodatkov podpísaných všetkými zmluvnými stranami.
4. Zriadenie predmetného vecného bremena zo strany povinného z vecného bremena, ktorým je Obec Stožok a uzavretie tejto zmluvy zo strany tohto účastníka schválilo Obecné zastupiteľstvo v Stožku na svojom zasadnutí, konanom dňa 28.08.2019 prijatím Uznesenia č. 58/19 – OZ.

**VI.**

1. Zmluva a právne vzťahy z nej vyplývajúce sa riadia ustanoveniami Občianskeho zákonníka v znení neskorších predpisov a ostatnými všeobecne záväznými právnymi predpismi platnými na území Slovenskej republiky.
2. Zmluva nadobúda platnosť dňom jej podpísania oboma zmluvnými stranami. a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občianskeho zákonníka v znení neskorších predpisov.
3. Všetky zmeny a doplnky zmluvy vyžadujú na svoju platnosť a účinnosť výslovný, predchádzajúci a písomný konsenzus oboch zmluvných strán uskutočnený v písomnom dodatku ku zmluve, inak sú neplatné.
4. Zmluva sa vyhotovuje v piatich totožných rovnopisoch majúcich platnosť originálu, z ktorých každý účastník obdrží jeden rovnopis bezprostredne po uzatvorení zmluvy a dva rovnopisy budú použité na účely vkladu vecného bremena do katastra nehnuteľností.

5) Zmluvné strany prehlasujú, že zmluva vyjadruje ich slobodnú a vážnu vôľu, že ju neuzatvárajú v tiesni, ani za nápadne nevýhodných podmienok, zmluvu si prečítali, súhlasia s jej obsahom a dikciou a na znak toho ju vlastnoručne podpisujú.

 V Stožku, dňa 20.9.2019

povinný z VB: oprávnení z VB:

**....................................... .............................................**

 **Bc. Darina Petrincová Jaroslav Malček**

 **starostka obce Stožok**

 **............................................**

 **Jarmila Malčeková**